**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ Ո Ւ Մ**

\_\_\_\_ 2020 թվականի N - Ա

**«ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԻՆ ՀԱՎԱՆՈՒԹՅՈՒՆ ՏԱԼՈԻ ՄԱՍԻՆ**

Հիմք ընդունելով «Ազգային ժողովի կանոնակարգ» սահմանադրական օրենքի 65-րդ հոդվածի 3-րդ մասը` Հայաստանի Հանրապետության կառավա­րու­թյունը որոշում է.

1. Հավանություն տալ «Չափումների միասնականության ապահովման մասին» Հայաստանի Հանրապետության օրենքում լրացումներ և փոփոխություններ կատարելու մասին» Հայաստանի Հանրապետության օրենքի նախագծի վերաբերյալ Հայաստանի Հանրապետության կառավարության օրենսդրական նախաձեռնությանը:

2. Հայաստանի Հանրապետության կառավարության օրենսդրական նախա­ձեռ­նու­թյունը սահմանված կարգով ներկայացնել Հայաստանի Հանրապետության Ազգային ժողով:

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔ

«ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

**Հոդված 1.** «Չափումների միասնականության ապահովման մասին» 2012թ. փետրվարի 8-ի ՀՕ‑22‑Ն օրենքի (այսուհետ՝ Օրենք) 2-րդ հոդվածի 1-ին մասի 12-րդ կետում և 19-րդ հոդվածի 1-ին մասում «արբիտրաժի,» բառից հետո լրացնել «Հայաստանի Հանրապետության կառավարության կողմից լիազորված չափագիտական վերահսկողություն իրականացնող տեսչական մարմնի,» բառերով:

**Հոդված 2.** Օրենքի 2-րդ հոդվածի 1-ին մասը լրացնել նոր՝ 18.1)-րդ և 18.2)-րդ կետերով՝ հետևյալ բովանդակությամբ.

«18.1) **Չափագիտական վերահսկողություն՝** չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի խախտումների կանխարգելման, բացահայտման և վերացման նպատակով տեսակը չհաստատված, չստուգաչափված տեսակը հաստատված և ստուգաչափված, սակայն չափագիտական կանոններին և նորմերին չհամապատասխանող չափման միջոցների շուկայահանման և (կամ) շահագործման, չափումների կատարման վկայագրված մեթոդիկաների առկայության, չափումների միասնականության ապահովման բնագավառում տեխնիկական կանոնակարգերի պահանջների պահպանմանն ուղղված վերահսկողություն.

18.2) **Չափագիտական վերահսկողություն իրականացնող տեսչական մարմին`** Հայաստանի Հանրապետության կառավարության կողմից լիազորվածչափագիտական վերահսկողություն իրականացնող տեսչական մարմին (այսուհետ՝ տեսչական մարմին)»:

**Հոդված 3.** Օրենքի 10-րդ հոդվածի 2-րդ մասը լրացնել նոր 7․1) կետով հետևյալ բովանդակությամբ․

«7․1) իրականացնում է չափագիտության ազգային մարմնի գործունեության մշտադիտարկում․»

**Հոդված 4.** Օրենքի 10-րդ հոդվածի 2-րդ մասի 7-րդ և 8-րդ կետերն ուժը կորցրած ճանաչել:

**Հոդված 5.** Օրենքի 13-րդ հոդվածի 1-ին մասի 7)-րդ կետից հետո լրացնել նոր 8)-րդ կետով՝ հետևյալ բովանդակությամբ․

8) ծառայությունների մատուցման ոլորտում

**Հոդված 6.** Օրենքի 18-րդ հոդվածի 1-ին մասը շարադրել հետևյալ խմբագրությամբ. «Սույն օրենքի 13-րդ հոդվածի 2-րդ մասի համաձայն՝ Հայաստանի Հանրապետության **օրենսդրական չափագիտական հսկողության ենթակա չափման միջոցների ներմուծման,** ներմուծող կազմակերպության, չափման միջոցի ծագման և արտահանման երկրի վերաբերյալտեղեկատվությունը վերադաս մաքսային մարմնի կողմից տրամադրվում է չափագիտության ազգային մարմնին և վերահսկողություն իրականացնող տեսչական մարմնին՝ Հայաստանի Հանրապետության կառավարության սահմանած կարգով:»։

**Հոդված 7.** Օրենքի 20-րդ հոդվածի 3-րդ մասի 1-ին կետը շարադրել հետևյալ խմբագրությամբ․ «1) տեսակը հաստատված և ստուգաչափված չափման միջոցների կիրառումը.»։

**Հոդված 8.** Օրենքի 21-րդ հոդվածը շարադրել հետևյալ խմբագրությամբ՝

|  |  |
| --- | --- |
| «**Հոդված 21.** | **Չափագիտական վերահսկողություն իրականացնող տեսչական մարմինը.** |

1. Հայաստանի Հանրապետության կառավարության կողմից լիազորված.տեսչական մարմինը չափագիտական վերահսկողություն է իրականացնում հետևյալ ուղղություններով՝

1) տեսակը չհաստատված չափման միջոցների շուկայահանման և (կամ) շահագործման նկատմամբ,

2) չստուգաչափված չափման միջոցների շուկայահանման և (կամ) շահագործման նկատմամբ,

3) տեսակը հաստատված և ստուգաչափված, սակայն չափագիտական կանոններին և նորմերին չհամապատասխանող չափման միջոցների շուկայահանման և (կամ) շահագործման նկատմամբ,

4) չափումների կատարման վկայագրված մեթոդիկաների նկատմամբ:

2. Սույն հոդվածի 1-ին մասի 3-րդ կետով սահմանված վերահսկողության շրջանակներում լիազորված տեսչական մարմինը չափման միջոցի՝ չափագիտական կանոններին համապատասխանությունը որոշելիս (ստուգելիս)` օգտագործում է աշխատանքային չափանմուշ, աշխատանքային չափանմուշի օգտագործման անհնարինության դեպքում սույն օրենքի 22-րդ հոդվածի 1-ին մասի 2-րդ կետով սահմանված կարգով հրավիրում է չափագիտության ազգային մարմնի ներկայացուցչի և (կամ) պահանջում է չափման միջոցի փորձաքննության իրականացում:

3. Վերահսկողություն իրականացնող տեսչական մարմնի կարգադրագրի ձևը հաստատում է տեսչական մարմնի ղեկավարը։»:

**Հոդված 9.** Օրենքի 22-րդ հոդվածի 1-ին մասի 2-րդ կետը շարադրել հետևյալ խմբագրությամբ՝

«2) ստուգում է ստուգաչափված կամ վկայագրված չափման միջոցների համապատասխանությունը չափագիտական կանոններին ու նորմերին՝ անհրաժեշտության դեպքում հրավիրելով չափագիտության ազգային մարմնի ներկայացուցիչ.»:

**Հոդված 10.** Օրենքի 24-րդ հոդվածում.

1. 1-ին մասը շարադրել հետևյալ խմբագրությամբ «1. **Կարգադրագիրը՝** տեսչական մարմնի ղեկավարի կամ տեսուչի կողմից օրենքով սահմանված կարգով իրականացվող ստուգման ընթացքում կամ իրականացված ստուգման արդյունքներով արձանագրված իրավախախտման հիման վրա իրենց իրավասության սահմաններում ընդունված ակտ է, որն ուղղված է՝».
2. 3-րդ և 4-րդ մասերում «տեսչությանը» բառը փոխարինել «տեսչական մարմնին» բառերով:
3. 5-րդ մասում «վերացնում է» բառից հետո լրացնել «չափագիտական» բառը:

**Հոդված 11.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ՄԱՍԻՆ**

1. **Անհրաժեշտություն**

«Չափումների միասնականության ապահովման մասին» ՀՀ օրենքում փոփոխություն կատարելու մասին»» ՀՀ օրենքի նախագծի ընդունումը պայմանավորված է Հայաստանի Հանրապետության տարածք ներմուծված չափման միջոցների նկատմամբ սահմանված չափագիտական կանոնների ու նորմերի պահպանմամբ ու չափագիտական վերահսկողության իրականացման հետ կապված որոշ հարցերի կարգավորմամբ, չափման միջոցների շուկայահանման և (կամ) շահագործման նկատմամբ պատշաճ վերահսկողության իրականացմամբ:

1. **Ընթացիկ իրավիճակը և խնդիրները**

Ներկայումս ոչ բարեխիղճ ներմուծող կազմակերպությունների կողմից ՀՀ տարածք են ներմուծվել չափագիտական կանոններին և նորմերին անհամապատասխան չափման միջոցներ: «Չափումների միասնականության ապահովման մասին» ՀՀ օրենքով սահմանված չափագիտական վերահսկողություն իրականացնող կառավարության կողմից լիազորված մարմնի վերահսկողական գործառույթների ամբողջական ծավալի իրականացման համար անհրաժեշտություն է առաջացել փոփոխություն կատարել վերոգրյալ օրենքում, ինչի արդյունքում կվերանայվի նաև ՀՀ կառավարության 2016 թվականի ապրիլի 21-ի № 393-Ն որոշմամբ հաստատված տեղեկատվության ձևը: Նախագծով առաջարկվել է տեղեկատվության մեջ ընդգրկել նաև չափման միջոց ներմուծող կազմակերպության վերաբերյալ տվյալները, ինչը հնարավորություն կընձեռնի ապահովել օրենսդրական պահանջների կիրառման և պահպանման նկատմամբ պետական վերահսկողության գործառույթները և կիրառել պատասխանատվության միջոցներ, ինչպես նաև ապահովել ՀՀ կառավարության 2016 թվականի հունվարի 29-ի N 60-Ն որոշման N 2 հավելվածով սահմանված կարգի պահանջների կատարումը և պատշաճ կազմակերպել չափման միջոցի տեսակի հաստատման գործընթացը:

1. **Տվյալ** **բնագավառում իրականացվող քաղաքականությունը**

Այս բնագավառում իրականացվող քաղաքականությունն ամբողջովին նպատակաուղղված է չափագիտական կանոններին և նորմերին անհամապատասխան չափման միջոցների ներմուծման կանխարգելմանը Հայաստանի Հանրապետության տարածք, ինչպես նաև չափման միջոցների շուկայահանման և (կամ) շահագործման նկատմամբ պատշաճ վերահսկողության իրականացմանը:

1. **Կարգավորման նպատակը և բնույթը.**

Օրենքի ընդունումը նպատակաուղղված է չափումների միասնականության ապահովման ոլորտում անվտանգության և օրենսդրության պահանջների պահպանմանն ու Հայաստանի Հանրապետության տարածք ներմուծված չափման միջոցների նկատմամբ սահմանված չափագիտական կանոնների և նորմերի խախտումների կանխարգելմանը և չափագիտական վերահսկողության ուժեղացմանը:

1. **Նախագծի մշակման գործընթացում ներգրավված ինստիտուտները և անձինք.**

Իրավական ակտի նախագծի մշակումն իրականացվել է ՀՀ էկոնոմիկայի նախարարության կողմից:

1. **Ակնկալվող արդյունքը**
2. **Այլ տեղեկություններ (եթե այդպիսիք առկա են)**

Չկան:

**ԵԶՐԱԿԱՑՈՒԹՅՈՒՆ**

**««ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ԱՌՆՉՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐԻ ԷԱԿԱՆ ՆՎԱԶԵՑՄԱՆ ԿԱՄ ԾԱԽՍԵՐԻ ԱՎԵԼԱՑՄԱՆ ՄԱՍԻՆ**

«Չափումների միասնականության ապահովման մասին» Հայաստանի Հանրապետության օրենքում փոփոխություն կատարելու մասին» Հայաստանի Հանրապետության օրենքի նախագծի ընդունման կապակցությամբ Հայաստանի Հանրապետության պետական բյուջեի եկամուտների էական նվազեցում կամ ծախսերի ավելացում չի առաջանում։

**ՏԵՂԵԿԱՆՔ**

**ԻՐԱՎԱԿԱՆ ԱԿՏԻ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ**

1. Հասարակությանը նախագծի վերաբերյալ իրազեկումը

Նախագիծը տեղադրվել է e-draft.am կայքում:

1. Հասարակության մասնակցությունը նախագծմանը և/կամ քննարկումներին

Չի եղել:

1. Այլ տեղեկություններ (եթե այդպիսիք առկա են)

Չկան:

**ՏԵՂԵԿԱՆՔ**

**«ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ՕՐԵՆՔՆԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

«Չափումների միասնականության ապահովման մասին» Հայաստանի Հանրապետության օրենքում փոփոխություն կատարելու մասին» Հայաստանի Հանրապետության օրենքի նախագծի ընդունումն անհրաժեշտություն է առաջացնում փոփոխել նաև ՀՀ կառավարության համապատասխան որոշումը:

**ԱՄՓՈՓԱԹԵՐԹ**

**«ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԿԱՊԱԿՑՈՒԹՅԱՄԲ ՀԱՐՑԱԴՐՈՒՄՆԵՐԻ, ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը¸գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունները |
|  | 1 | 2 | 3 | 4 |
| 1. | ՀՀ ֆինանսների նախարար  № Մ/8215-2020 առ 2020-04-01 | Առարկություններ և առաջարկություններ չկան: |  |  |
| 2. | ՀՀ առողջապահության նախարար  № Մ/8245-2020 առ 2020-04-01 | Առարկություններ և առաջարկություններ չկան: |  |  |
| 3. | Քաղաքաշինության կոմիտե  № Մ/8313-2020 առ 2020-04-01 | Առարկություններ և առաջարկություններ չկան: |  |  |
|  |  |  |  |  |
|  |  |  |  |  |
| 4. | ՀՀ արտակարգ իրավիճակների նախարար  №Մ/8534-2020 առ 2020-04-03 | Առարկություններ և առաջարկություններ չկան: |  |  |
| 5. | Շրջակա միջավայրի նախարար  № Մ/8573-2020 առ 2020-04-06 | Առարկություններ և առաջարկություններ չկան: |  |  |
| 6. | Աշխատանքի և սոցիալական հարցերի նախարար  № Մ/8576-2020 առ 2020-04-06 | Օրենքի նախագծի վերնագիրը համապատասխանեցնել «Նորմատիվ իրավական ակտերի մասին» օրենքի 12-րդ հոդվածի 3-րդ մասի պահանջներին: | Ընդունվել է: | Կատարվել է համապատասխան փոփոխություն: |
| 7. | Բարձր տեխնոլոգիական արդյունաբերության նախարարություն  № Մ/8792-2020 առ 2020-04-07 | Առարկություններ և առաջարկություններ չկան: |  |  |
| 8. | Տարածքային կառավարման և ենթակառուցվածքների նախարարություն  № Մ/8751-2020 առ 2020-04-07 | Առարկություններ և առաջարկություններ չկան: |  |  |
| 9. | ՀՀ պաշտպանության նախարարություն  № Մ/8744-2020 առ 2020-04-07 | Նախագծի 1-ին հոդվածում «օրենսդրական» բառից առաջ լրացնել «սույն օրենքի 13-րդ հոդվածի 2-րդ մասի համաձայն» բառերը: | Ընդունվել է: | Կատարվել է համապատասխան փոփոխություն Նախագծի 5-րդ հոդվածում: |
| 10. | Տեսչական մարմինների աշխատանքների համակարգման գրասենյակ  № Մ/8978-2020 առ 2020-04-09 | Նախագծով նախատեսվում է «Չափումների միասնականության ապահովման մասին» Հայաստանի Հանրապետության օրենքում (այսուհետ՝ Օրենք) կատարել փոփոխություն՝ սահմանելով, որ վերադաս մաքսային մարմինը կառավարության սահմանված կարգով տեղեկատվություն է ներկայացնում լիազոր մարմին՝ ՀՀ էկոնոմիկայի նախարարություն, **օրենսդրական չափագիտական հսկողության ենթակա չափման միջոցների ներմուծման,** ներմուծող կազմակերպության և չափման միջոց արտադրող (արտահանող) երկրի վերաբերյալ տեղեկատվությունը, և նախագծի ընդունումը հիմնավորվում է օրենսդրության պահանջներին չհամապատասխանող ներմուծվող չափման միջոցների շահագործումը արգելելու միջոցով վերահսկողության ուժեղացումը: Հաշվի առնելով այն հանգամանքը, որ չափագիտական վերահսկողություն իրականացնող մարմինը ՀՀ շուկայի վերահսկողության տեսչական մարմինն է՝ առաջարկում եմ նախագծով սահմանել, որ վերադաս մաքսային մարմինը պահանջվող տեղեկատվությունը պետք է տրամադրի նաև վերահսկողություն իրականացնող տեսչական մարմնին:  Հաշվի առնելով չափման միջոցների շուկայահանման և (կամ) շահագործման նկատմամբ պատշաճ վերահսկողության իրականացման կարևորությունը՝ անհրաժեշտ է նախագիծը լրացնել հետևյալ բովանդակությամբ նոր առաջարկներով.  «**Հոդված 1.** «Չափումների միասնականության ապահովման մասին» 2012թ. փետրվարի 9-ի ՀՕ‑22‑Նօրենքի (այսուհետ՝ Օրենք) Օրենքի 2-րդ հոդվածի 1-ին մասի 12-րդ կետում և 19-րդ հոդվածի 1-ին մասում «արբիտրաժի,» բառից հետո լրացնել «տեսչական մարմնի,» բառերով:  **Հոդված 2.** Օրենքի 2-րդ հոդվածի 1-ին մասը լրացնել նոր՝ 18.1)-րդ և 18.2)-րդ կետերով՝ հետևյալ բովանդակությամբ՝  «18.1) **Չափագիտական վերահսկողություն՝** չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի խախտումների կանխարգելման, բացահայտման և վերացման նպատակով հաստատված տեսակի, ստուգաչափված և չափագիտական կանոններին համապատասխանող չափման միջոցների կիրառման, չափումների կատարման վկայագրված մեթոդիկաների առկայության, չափումների միասնականության ապահովման բնագավառում տեխնիկական կանոնակարգերի պահանջների պահպանմանն ուղղված տեսչական վերահսկողություն.  18.2) **Չափագիտական վերահսկողություն իրականացնող մարմին`** չափագիտական վերահսկողություն իրականացնող տեսչական մարմին (այսուհետ՝ նաև տեսչական մարմին).»:  **Հոդված 3.** Օրենքի 10-րդ հոդվածի 2-րդ մասի 7-րդ և 8-րդ կետերը ուժը կորցրած ճանաչել:  **Հոդված 4.** Օրենքի 18-րդ հոդվածի 1-ին մասը շարադրել հետևյալ խմբագրությամբ. «Հայաստանի Հանրապետություն **օրենսդրական չափագիտական հսկողության ենթակա չափման միջոցների ներմուծման,**ներմուծող կազմակերպության և չափման միջոց արտադրող (արտահանող) երկրի վերաբերյալ տեղեկատվությունը վերադաս մաքսային մարմնի կողմից տրամադրվում է չափագիտության լիազոր մարմնին և չափագիտական վերահսկողություն իրականացնող տեսչական մարմնին՝ Հայաստանի Հանրապետության կառավարության սահմանած կարգով:»:  **Հոդված 5.** Օրենքի 21-րդ հոդվածը շարադրել հետևյալ խմբագրությամբ՝   |  |  | | --- | --- | | «**Հոդված** | **21. Չափագիտական վերահսկողություն իրականացնող տեսչական մարմինը** |   1.Տեսչական մարմինը չափագիտական վերահսկողություն է իրականացնում հետևյալ ուղղություններով.  1) տեսակը չհաստատված չափման միջոցների շուկայահանման և (կամ) շահագործման նկատմամբ,  2) չստուգաչափված չափման միջոցների շուկայահանման և (կամ) շահագործման նկատմամբ,  3) տեսակը հաստատված և ստուգաչափված, սակայն չափագիտական կանոններին և նորմերին չհամապատասխանող չափման միջոցների շուկայահանման և (կամ) շահագործման նկատմամբ,  4) չափումների կատարման վկայագրված մեթոդիկաների նկատմամբ:  2.Սույն հոդվածի 1-ին մասի 3-րդ կետով սահմանված վերահսկողության շրջանակներում տեսչական մարմինը չափման միջոցի՝ չափագիտական կանոններին համապատասխանությունը որոշելիս (ստուգելիս)` օգտագործում է աշխատանքային չափանմուշ, աշխատանքային չափանմուշի օգտագործման անհնարինության դեպքում սույն օրենքի 22-րդ հոդվածի 1-ին մասի 2-րդ կետով սահմանված կարգով հրավիրում է Չափագիտության ազգային մարմնի ներկայացուցչի և (կամ) պահանջում է չափման միջոցի փորձաքննության իրականացում:  3. Վերահսկողություն իրականացնող տեսչական մարմնի կարգադրագրի ձևը հաստատում է տեսչական մարմնի ղեկավարը։»:  **Հոդված 8.** Օրենքի 22-րդ հոդվածի 1-ին մասի 2-րդ կետը շարադրել հետևյալ խմբագրությամբ՝  «2) ստուգում է ստուգաչափված կամ վկայագրված չափման միջոցների համապատասխանությունը չափագիտական կանոններին ու նորմերին՝ անհրաժեշտության դեպքում հրավիրելով Չափագիտության ազգային մարմնի ներկայացուցիչ.»:  **Հոդված 8.** Օրենքի 24-րդ հոդվածում.   1. 1-ին և 5-րդ մասերում «վերահսկողություն իրականացնող» բառերը փոխարինել «տեսչական» բառով. 2. 3-րդ և 4-րդ մասերում «տեսչությանը» բառը փոխարինել «տեսչական մարմնին» բառերով:   **Հոդված 9.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:»: | Չի ընդունվել:  Ընդունվել է:  Ընդունվել է:  Ընդունվել է:  Ընդունվել է  Չի ընդունվել:  Ընդունվել է:  Ընդունվել է:  Չի ընդունվել:  Ընդունվել է: | ՀՀ էկոնոմիկայի նախարարի 2020 թվականի հունվարի 31-ի «Ստանդարտացման, համապատասխանության գնահատման, հավատարմագրման և չափումների միասնականության ապահովման ոլորտներում տեղեկատվություն ներկայացնելու և Հայաստանի Հանրապետության էկոնոմիկայի նախարարի 2015 թվականի օգոստոսի 25-ի N 1196-Ա հրամանն ուժը կորցրած ճանաչելու մասին» N 129-Ա հրամանի 1-ին կետի 5)-րդ ենթակետով սահմանված է համապատասխան կարգավորումը, համաձայն որի ներմուծված չափման միջոցների վերաբերյալ տեղեկատվությունը ՀՀ էկոնոմիկայի նախարարության կողմից սահմանված ժամկետում տրամադրվում է Շուկայի վերահսկողության տեսչական մարմնին:  «Տեսչական մարմնի» բառերը փոխարինվել են «Հայաստանի Հանրապետության կառավարության կողմից լիազորված չափագիտական վերահսկողություն իրականացնող մարմնի» բառերով: Հաշվի առնելով այն հանգամանքը, որ պետական կառավարման համակարգման մարմինների անվանումները պարբերաբար փոփոխվում են, իսկ օրենքներում փոփոխությունների ու լրացումների հաստատումը ժամանակատար գործընթաց է, հետևաբար օրենքում առավել նպատակահարմար է կիրառել Հայաստանի Հանրապետության կառավարության կողմից լիազորված չափագիտական վերահսկողություն իրականացնող մարմին» բառերը (մեջբերումը վերաբերում է նաև Օրենքի 2-րդ հոդվածի 1-ին մասի նոր 18.2)-րդ կետին, 21-րդ և 24-րդ հոդվածների մասով ներկայացված առաջարկություններին):  Կատարվել է փոփոխություն:  Կատարվել է փոփոխություն:  Կատարվել է փոփոխություն:  ՀՀ էկոնոմիկայի նախարարի 2020 թվականի հունվարի 31-ի «Ստանդարտացման, համապատասխանության գնահատման, հավատարմագրման և չափումների միասնականության ապահովման ոլորտներում տեղեկատվություն ներկայացնելու և Հայաստանի Հանրապետության էկոնոմիկայի նախարարի 2015 թվականի օգոստոսի 25-ի N 1196-Ա հրամանն ուժը կորցրած ճանաչելու մասին» N 129-Ա հրամանի 1-ին կետի 5)-րդ ենթակետով սահմանված է համապատասխան կարգավորումը, համաձայն որի ներմուծված չափման միջոցների վերաբերյալ տեղեկատվությունը ՀՀ էկոնոմիկայի նախարարության կողմից սահմանված ժամկետում տրամադրվում է Շուկայի վերահսկողության տեսչական մարմնին:  Կատարվել է փոփոխություն:  Կատարվել է փոփոխություն:  Կատարվել է փոփոխություն: |
| 11. | Պետական եկամուտների կոմիտե  № Մ/9069-2020 առ 2020-04-10 | Նախագծով նախատեսվում է ապրանքների արտադրող երկրի վերաբերյալ տեղեկատվության տրամադրում, ինչի վերաբերյալ հայտնում ենք, որ ապրանքների հայտարարագրերում արտադրող երկրի մասին տեղեկատվություն չի արտացոլվում, այլ նշվում է ծագման և արտահանման երկրի վերաբերյալ տեղեկատվություն, ուստի առաջարկում ենք հստակեցնել՝ տեղեկատվությունը տրամադրվում է ըստ ծագման, թե ըստ արտահանման երկրի։ | Ընդունվել է: | Կատարվել է համապատասխան փոփոխություն: |
| 12․ | ՀՀ արդարադատության նախարարություն  № Մ/21099-2020 առ 2020-07-28 | 1. ««Չափումների միասնականության ապահովման մասին» Հայաստանի Հանրապետության օրենքում լրացումներ և փոփոխություններ կատարելու մասին» օրենքի նախագծի (այսուհետ՝ Նախագիծ) 2-րդ հոդվածով լրացվող 2-րդ հոդվածի 1-ին մասի 18.1-րդ կետով սահմանվում է չափագիտական վերահսկողության հասկացությունը՝ այն բնորոշելով որպես *չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի խախտումների կանխարգելման, բացահայտման և վերացման նպատակով հաստատված տեսակի, ստուգաչափված և չափագիտական կանոններին համապատասխանող չափման միջոցների կիրառման, չափումների կատարման վկայագրված մեթոդիկաների առկայության, չափումների միասնականության ապահովման բնագավառում տեխնիկական կանոնակարգերի պահանջների պահպանմանն ուղղված վերահսկողություն:*  Հարկ է նաև նշել, որ Նախագծի 6-րդ հոդվածով նոր խմբագրությամբ շարադրվող 21-րդ հոդվածով սահմանվում է, որ Հայաստանի Հանրապետության կառավարության կողմից լիազորված մարմինը չափագիտական վերահսկողություն է իրականացնում հետևյալ ուղղություններով՝  *1)* ***տեսակը չհաստատված չափման միջոցների շուկայահանման և (կամ) շահագործման նկատմամբ****,*  *2)* ***չստուգաչափված չափման միջոցների շուկայահանման և (կամ) շահագործման նկատմամբ****,*  *3) տեսակը հաստատված և ստուգաչափված, սակայն չափագիտական կանոններին և նորմերին չհամապատասխանող չափման միջոցների շուկայահանման և (կամ) շահագործման նկատմամբ,*  *4) չափումների կատարման վկայագրված մեթոդիկաների նկատմամբ:*  Վերոգրյալի կապակցությամբ առաջարկում ենք չափագիտական վերահսկողության հասկացության դրույթները համապատասխանեցնել նախագծի չափագիտական վերահսկողության ուղղություններին, մասնավորապես՝ տեսակը չհաստատված չափման միջոցների շուկայահանման և (կամ) շահագործման նկատմամբ և չստուգաչափված չափման միջոցների շուկայահանման և (կամ) շահագործման նկատմամբ ուղղությունները ևս ներառելով հասկացության մեջ:  2*.* Նախագծի 2-րդ հոդվածում «վերահսկողություն» բառից առաջ անհրաժեշտ է լրացնել «տեսչական» բառը՝ նկատի ունենալով ՀՀ կառավարության 2019 թվականի օգոստոսի 22-ի N 1071-Ա որոշման 4-րդ կետի դրույթները, համաձայն որոնց՝ ոչ պարենային արտադրանքի տեխնիկական կանոնակարգերով սահմանված պահանջների պահպանման, ***չափումների միասնականության ապահովման,*** թանկարժեք մետաղներից պատրաստված իրերի հարգորոշման և հարգադրոշմման պայմանների պահպանման, թանկարժեք մետաղների, թանկարժեք մետաղներից պատրաստված իրերի մասնագիտացված, այդ թվում` մանրածախ առուվաճառքի և դրանցով գործարքների իրականացման, ***համապատասխանության գնահատման ոլորտների նկատմամբ վերահսկողություն իրականացնող լիազոր մարմին է ճանաչվել Շուկայի վերահսկողության տեսչական մարմինը:***  3. Նախագծի 3-րդ հոդվածում «խմբագրությամբ» բառն անհրաժեշտ է փոխարինել «բովանդակությամբ» բառով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի դրույթները:  4. Նախագծի 4-րդ հոդվածով ուժը կորցրած է ճանաչվում 10-րդ հոդվածի 2-րդ մասի 8-րդ կետը, որով փոփոխություններ է նախատեսվում չափագիտության լիազոր մարմնի իրավասությունների մեջ՝ այդ մարմնի լրազորությունների շրջանակից հանելով օրենսդրական չափագիտության ոլորտում պետական վերահսկողություն իրականացնելու լիազորությունը:  Այս առումով հարկ ենք համարում անդրադառնալ նաև օրենքի 10-րդ հոդվածի 2-րդ մասի 7-րդ կետով նախատեսված՝ **օրենսդրական չափագիտության ոլորոտում վարչական վարույթ իրականացնելու՝** չափագիտության լիազոր մարմնի լիազորությանը:  Հաշվի առնելով շուկայի վերահսկողության տեսչության լիազորությունները, ինչպես նաև այն հանգամանքը, որ հիշյալ ոլորտին առնչվող Վարչական իրավախախտումների վերաբերյալ Հայաստանի Հանրապետության օրենսգրքով նախատեսված վարչական իրավախախտումների վերաբերյալ գործերը քննում և վարչական տույժեր է նշանակում Շուկայի վերահսկողության տեսչական մարմինը՝ պարզ չէ՝ ինչ շրջանակներում է չափագիտության ոլորտում լիազոր մարմնի կողմից իրականացվելու վարչական վարույթ: Ուստի գտնում ենք, որ վերոգրյալի համատեքստում լրացուցիչ քննարկման կարիք ունի չափագիտության լիազոր մարմնի՝ վարչական վարույթ իրականացնելու լիազորությունը ևս հանելու նպատակահարմարության հարցը:  5. Նախագծի 5-րդ հոդվածով նախատեսվում են դրույթներ, համաձայն որոնց՝ օրենքի 13-րդ հոդվածի 2-րդ մասի համաձայն՝ Հայաստանի Հանրապետության օրենսդրական չափագիտական հսկողության ենթակա չափման միջոցների ներմուծման, ներմուծող կազմակերպության, չափման միջոցի ծագման և արտահանման երկրի վերաբերյալ տեղեկատվությունը վերադաս մաքսային մարմնի կողմից տրամադրվում է ***չափագիտության լիազոր մարմնին՝ Հայաստանի Հանրապետության կառավարության սահմանած կարգով****:*  Այս առումով հաշվի առնելով ՀՀ կառավարության 2019 թվականի օգոստոսի 22-ի N 1071-Ա որոշման 4-րդ կետի դրույթները, ինչպես նաև այն հանգամանքը, որ ՀՀ կառավարության 2018 թվականի հունիսի 21-ի N 732-Լ որոշմամբ հաստատված ՀՀ շուկայի վերահսկողության տեսչական մարմնի կանոնադրության համաձայն՝ չափումների միասնականության ապահովման բնագավառը կանոնակարգող օրենքով և այլ իրավական ակտերով սահմանված չափագիտական կանոնների և նորմերի պահպանման, այդ թվում՝ «Չափումների միասնականության ապահովման մասին» Հայաստանի Հանրապետության օրենքով սահմանված օրենսդրական չափագիտության տարածման ոլորտների պահանջների պահպանման, հաստատված տեսակի չափման միջոցների կիրառման, չափումների կատարման վկայագրված մեթոդիկաների առկայության և չափումների միասնականության ապահովման բնագավառում տեխնիկական կանոնակարգերի պահանջների պահպանման նկատմամբ անվտանգության տեսանկյունից պետական չափագիտական վերահսկողության իրականացման լիազորությունը վերապահված է տվյալ տեսչական մարմնին՝ գտնում ենք, որ վերջինիս լիազորությունների արդյունավետ իրականացման տեսանկյունից անհրաժեշտ է նախագծով նախատեսված տեղեկատվության շրջանակը վերադաս մաքսային մարմնի կողմից տրամադրել նաև հիշյալ ոլորտում վերահսկողություն իրականացնող տեսչական մարմնին ևս՝ հաշվի առնելով նաև վերջինիս և չափագիտության լիազոր մարմնի գործառութային առանձնահատկությունները:  6. Նախագծի 6-րդ հոդվածով «Հոդված 7» բառերն անհրաժեշտ է փոխարինել «Հոդված 21» բառերով: | Ընդունվել է։  Չի ընդունվել։  Ընդունվել է։  Ընդունվել է։  Չի ընդունվել։  Ընդունվել է։ | Կատարվել է համապատասխան փոփոխություն:  Չափումների միասնականության ապահովման ոլորտում կիրառվող օրենսդրական չափագիտության միջազգային կազմակերպության կողմից հաստատված բառարանում կիրառվում է չափագիտական վերահսկողություն (метрологический надзор, metrological supervision) հասկացությունը:  Կատարվել է համապատասխան փոփոխություն:  Կատարվել է համապատասխան փոփոխություն։  Ինչ վերաբերում է օրենսդրական չափագիտության ոլորոտում վարչական վարույթ իրականացնելուն, ապա տեղեկացնում ենք, որ **օրենսդրական չափագիտությունը** չափագիտության մաս է, որը ներառում է գործունեության այն տեսակները, որոնց վրա տարածվում են օրենսդրությամբ սահմանված պահանջներ չափումների, չափման միավորների, չափման միջոցների և չափման մեթոդների վերաբերյալ, իսկ **օրենսդրական չափագիտական հսկողությունը`** չափման միջոցների տեսակի հաստատում, չափման միջոցների նախնական և հետագա ստուգաչափում, չափագիտական հսկողություն և փորձաքննություն։ Հաշվի առնելով նշյալը՝ տեղեկացնում ենք, որ վարչական վարույթն իրականացվում է չափագիտության լիազոր մարմնի կողմից չափագիտության ազգային մարմնի նկատմամբ։  ՀՀ էկոնոմիկայի նախարարի 2020 թվականի հունվարի 31-ի «Ստանդարտացման, համապատասխանության գնահատման, հավատարմագրման և չափումների միասնականության ապահովման ոլորտներում տեղեկատվություն ներկայացնելու և Հայաստանի Հանրապետության էկոնոմիկայի նախարարի 2015 թվականի օգոստոսի 25-ի N 1196-Ա հրամանն ուժը կորցրած ճանաչելու մասին» N 129-Ա հրամանի 1-ին կետի 5)-րդ ենթակետով սահմանված է համապատասխան կարգավորումը, համաձայն որի ներմուծված չափման միջոցների վերաբերյալ տեղեկատվությունը ՀՀ էկոնոմիկայի նախարարության կողմից սահմանված ժամկետում տրամադրվում է Շուկայի վերահսկողության տեսչական մարմնին:  Կատարվել է համապատասխան փոփոխություն: |
| 13․ | ՀՀ վարչապետի աշխատակազմի  իրավաբանական վարչության եզրակացություն | Նախագծի 5-րդ հոդվածով նախատեսվող դրույթը համադրելի չէ «Տեսչական մարմինների մասին» ՀՀ օրենքի 19-րդ հոդվածի 4-րդ մասի հետ, քանզի չափագիտության բնագավառում վերահսկողություն իրականացնող մարմին է ճանաչվել շուկայի վերահսկողության տեսչական մարմինը: Այս համատեքստում, *Հայաստանի Հանրապետության օրենսդրական չափագիտական հսկողության ենթակա չափման միջոցների ներմուծման, ներմուծող կազմակերպության, չափման միջոցի ծագման և արտահանման երկրի վերաբերյալ տեղեկատվությունը վերադաս մաքսային մարմնի կողմից չափագիտության լիազոր մարմնին՝* ՀՀ էկոնոմիկայի նախարարությանը տրամադրելը, գտնում ենք, լրացուցիչ հիմնավորման կարիք ունի: | Չի ընդունվել։ | Համաձայն Չափումների միասնականության ապահովման մասին ՀՀ օրենքի 11-րդ հոդվածի 2-րդ մասի 13-րդ կետի՝ չափագիտության ազգային մարմինն իրականացնում է չափման միջոցի ստուգաչափում, իսկ նշյալ օրենքի 16-րդ հոդվածի 11-րդ մասի համաձայն՝ համապատասխան չափանմուշներ և մասնագիտացում ունեցող կադրերի, ինչպես նաև աշխատանքային անհրաժեշտ պայմանների առկայության դեպքում, բացառությամբ հանրային ծառայությունների ոլորտի, իրավաբանական անձին ստուգաչափման իրավունք տալիս է Հայաստանի Հանրապետության կառավարությունը` չափագիտության լիազոր մարմնի (ՀՀ էկոնոմիկայի նախարարության) ներկայացմամբ` Հայաստանի Հանրապետության կառավարության սահմանած կարգով (ՀՀ կառավարության 2016 թվականի ապրիլի 21-ի N 694-Ն որոշում): Ներկայացված եզրակացության համաձայն տեղեկատվության տրամադրումը միայն չափագիտության լիազոր մարմնին և վերահսկողություն իրականացնող տեսչական մարմնին, գտնում ենք ոչ նպատակահարմար, քանի որ հետագայում չափագիտության լիազոր մարմնի ներկայացմամբ ստուգաչափման իրավունք ստացած իրավաբանական անձին/անձանց **օրենսդրական չափագիտական հսկողության ենթակա չափման միջոցների ներմուծման,** ներմուծող կազմակերպության, չափման միջոցի ծագման և արտահանման երկրի վերաբերյալ տեղեկատվության տրամադրումը գտնում ենք, որ պետք է իրականացվի չափագիտության լիազոր մարմնի կողմից։ |
| 14․ | Տեսչական մարմինների աշխատանքների համակարգման գրասենյակի եզրակացություն | 1․ Նախագծի 5-րդ հոդվածով նախատեսվում է, որ Հայաստանի Հանրապետության **օրենսդրական չափագիտական հսկողության ենթակա չափման միջոցների ներմուծման,** ներմուծող կազմակերպության, չափման միջոցի ծագման և արտահանման երկրի վերաբերյալտեղեկատվությունը վերադաս մաքսային մարմնի կողմից տրամադրվում է չափագիտության լիազոր մարմնին՝ Էկոնոմիկայի նախարարությանը, Հայաստանի Հանրապետության կառավարության սահմանած կարգով: Հաշվի առնելով այն հանգամանքը, որ հիմնավորմամբ որպես սույն փոփոխության նպատակ է նշվել ոլորտում վերահսկողության մակարդակի բարձրացումը՝ ՀՀ վարչապետի աշխատակազմի տեսչական մարմինների աշխատանքների համակարգման գրասենյակի (այսուհետ՝ Գրասենյակ) և ՀՀ արդարադատության նախարարության կողմից առաջարկվել է սահմանել, որ տեղեկատվությունը տրամադրվում է նաև վերահսկողություն իրականացնող տեսչական մարմնին (այդ պարագայում հավելյալ հիմնավորման կարիք ունի ՀՀ էկոնոմիկայի նախարարությանը հարկային գաղտնիք համարվող նման տեղեկատվության տրամադրումը, եթե դրա հետագա օգտագործման հնարավորության օրենսդրական հիմքեր և այլ նախադրյալներ չկան):  Առաջարկությունը ՀՀ էկոնոմիկայի նախարարության կողմից մերժվել է՝ հիմնավորելով, որ ՀՀ էկոնոմիկայի նախարարի 2020 թվականի հունվարի 31-ի N 129-Ա հրամանի 1-ին կետի 5-րդ ենթակետով սահմանված է ներմուծված չափման միջոցների վերաբերյալ տեղեկատվությունը ՀՀ էկոնոմիկայի նախարարության կողմից սահմանված ժամկետում Շուկայի վերահսկողության տեսչական մարմնին տրամադրելը:  Համաձայն ՀՀ Հարկային օրենսգրքի 35-րդ հոդվածի 1-ին մասի 9-րդ կետի՝ հարկային մարմինը պարտավոր է պահպանել հարկային գաղտնիքը՝ հարկային գաղտնիք համարվող տեղեկատվությունը օրենքով սահմանված դեպքերում Հայաստանի Հանրապետության կառավարության կողմից սահմանված կարգով տրամադրելով այդ տեղեկությունների օգտագործմամբ աշխատանքներ կատարելու իրավասություն ունեցող պետական մարմիններին: Այսպիսով, անհրաժեշտ է օրենքով սահմանել բոլոր այն պետական մարմինները, որոնք կարող են հարկային գաղտնիք պարունակող տեղեկությունը տնօրինել և օգտագործել:  Հիմք ընդունելով ՀՀ Սահմանադրության 6-րդ հոդվածի 1-ին մասը՝ համաձայն որի պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով, և հաշվի առնելով այն հանգամանքը, որ այդ տեղեկությունը հետագայում ենթադրաբար նախատեսվում է տրամադրել նաև Չափագիտական ազգային մարմնին, անհրաժեշտ է նախագծի 5-րդ հոդվածում նախատեսել, որ տեղեկատվությունը տրամադրվում է վերահսկողություն իրականացնող տեսչական մարմնին և Չափագիտական ազգային մարմնին, իսկ հիմնավորման դեպքում նաև նախագծով նախատեսել լիազոր մարմնին տրամադրելու պահանջը:  Գրասենյակի կողմից առաջարկվել է օրենքում սահմանել «տեսչական վերահսկողություն»՝ ներկայացնելով համապատասխան փոփոխությունները, ինչպես նաև նույնաբովանդակ առաջարկություն է ներկայացվել նաև ՀՀ արդարադատության նախարարության կողմից, սակայն առաջարկությունները մերժվել են այն հիմնավորմամբ, որ պետական կառավարման համակարգի մարմինների անվանումները պարբերաբար փոփոխվում են, իսկ օրենքներում փոփոխությունների ու լրացումների հաստատումը ժամանակատար գործընթաց է, ինչպես նաև չափումների միասնականության ապահովման ոլորտում կիրառվող օրենսդրական չափագիտության միջազգային կազմակերպության կողմից հաստատված բառարանում կիրառվում է չափագիտական վերահսկողություն (метрологический надзор, metrological supervision) հասկացությունը:  Հարկ է նշել, որ առաջարկվում է օրենքով ոչ թե սահմանել ՀՀ շուկայի վերահսկողության տեսչական մարմնի անվանումը՝ որպես վերահսկողություն իրականացնող մարմին, այլ «տեսչական մարմին» սահմանումը, որը սահմանված է «Տեսչական մարմինների մասին» ՀՀ օրենքով: Միաժամանակ, որևէ բառարանում, թեկուզ հայտնի, առկա ձևակերպումները չեն կարող խոչընդոտ հանդիսանալ Հայաստանի Հանրապետության օրենքով այլ ձևակերպմամբ սահմանելու համար:  Հաշվի առնելով վերոգրյալը՝ առաջարկում ենք այդուամենայնիվ նախատեսել «տեսչական մարմին» և «տեսչական վերահսկողություն» հասկացությունները՝ ոլորտում գործունեություն իրականացնող տնտեսավարողներին և բնակչությանը հնարավոր մոլորությունից զերծ պահելու և տեսչական մարմնի կողմից իր լիազորությունները արդյունավետ իրականացնելու համար:  Ներկայումս շրջանառության փուլում է «Շուկայի վերահսկողության մասին» ՀՀ օրենքի նախագիծը և առնչվող այլ օրենքների նախագծեր, որոնցով նախատեսվում է սահմանել, որ տեսչական մարմինը կարգադրագիրը կարող է տալ նաև մինչև ստուգման ավարտը, եթե խախտումը ակնհայտ է, և մինչև սահմանված ընթացակարգով ստուգումն ավարտելը արձանագրված խախտումը կարող է էական ազդեցություն ունենալ մարդկանց կյանքի, առողջության վրա կամ պատճառել զգալի նյութական վնաս, հետևաբար առաջարկում եմ նախագծով նախատեսել օրենքի 24-րդ հոդվածի 1-ին մասի փոփոխություն՝ այն շարադրելով նոր խմբագրությամբ.  «1. **Կարգադրագիրը՝** տեսչական մարմնի ղեկավարի կամ տեսուչի կողմից օրենքով սահմանված կարգով իրականացվող ստուգման ընթացքում կամ իրականացված ստուգման արդյունքներով արձանագրված իրավախախտման հիման վրա իրենց իրավասության սահմաններում ընդունված ակտ է, որն ուղղված է՝».   1. Առաջարկում եմ օրենքի 20-րդ հոդվածի 3-րդ մասի 1-ին կետը շարադրել հետևյալ բովանդակությամբ.   «1) տեսակը հաստատված և ստուգաչափված չափման միջոցների կիրառումը.» | Չի ընդունվել։  Ընդունվել է մասամբ։  Ընդունվել է։  Ընդունվել է։ | Համաձայն Չափումների միասնականության ապահովման մասին ՀՀ օրենքի 11-րդ հոդվածի 2-րդ մասի 13-րդ կետի՝ չափագիտության ազգային մարմինն իրականացնում է չափման միջոցի ստուգաչափում, իսկ նշյալ օրենքի 16-րդ հոդվածի 11-րդ մասի համաձայն՝ համապատասխան չափանմուշներ և մասնագիտացում ունեցող կադրերի, ինչպես նաև աշխատանքային անհրաժեշտ պայմանների առկայության դեպքում, բացառությամբ հանրային ծառայությունների ոլորտի, իրավաբանական անձին ստուգաչափման իրավունք տալիս է Հայաստանի Հանրապետության կառավարությունը` չափագիտության լիազոր մարմնի (ՀՀ էկոնոմիկայի նախարարության) ներկայացմամբ` Հայաստանի Հանրապետության կառավարության սահմանած կարգով (ՀՀ կառավարության 2016 թվականի ապրիլի 21-ի N 694-Ն որոշում): Ներկայացված եզրակացության համաձայն տեղեկատվության տրամադրումը միայն չափագիտության լիազոր մարմնին և վերահսկողություն իրականացնող տեսչական մարմնին, գտնում ենք ոչ նպատակահարմար, քանի որ հետագայում չափագիտության լիազոր մարմնի ներկայացմամբ ստուգաչափման իրավունք ստացած իրավաբանական անձին/անձանց **օրենսդրական չափագիտական հսկողության ենթակա չափման միջոցների ներմուծման,** ներմուծող կազմակերպության, չափման միջոցի ծագման և արտահանման երկրի վերաբերյալ տեղեկատվության տրամադրումը գտնում ենք, որ պետք է իրականացվի չափագիտության լիազոր մարմնի կողմից։  Նախագծում չափագիտական վերահսկողություն իրականացնող մարմինբառերը փոխարինվել են չափագիտական վերահսկողություն իրականացնող տեսչական մարմինբառերով, որի հասկացությունն արդեն իսկ սահմանված է օրենքի նախագծով։  Կատարվել է համապատասխան փոփոխոււթյուն։  Կատարվել է համապատասխան փոփոխոււթյուն։ | |
| 15․ | Շուկայի վերահսկողության տեսչական մարմին  № 02/16.6/43692-2020  առ 2020-09-16 | ՇՎՏՄ-ն իրեն վերապահված չափագիտական կանոնների և նորմերի պահպանման նկատմամբ վերահսկողություն իրականացնելիս բացահայտել է, որ Ցանկում նշված որոշ չափման միջոցներ (սակաչափեր, կշեռքներ, երկարության չափման միջոցներ և այլն) օգտագործվում են ծառայություններ (բեռնափոխադրում, տաքսի և այլն) մատուցող մի շարք տնտեսվարող սուբյեկտների կողմից: Մինչդեռ, Օրենքի 13-րդ հոդվածի 1-ին մասով թվարկված բնագավառներում (հարաբերություններում) ներառված չէ ծառայությունների մատուցման ոլորտը:  Ելնելով վերը շարադրվածից և նպատակ ունենալով պաշտպանել սպառողներին չափման միջոցների ոչ հավաստի արդյունքների բացասական հետևանքներից՝ խնդրում ենք Ձեր հանձնարարականը համապատասխան ստորաբաժանմանը մինչ «Չափումների միասնականության ապահովման մասին» Հայաստանի Հանրապետության օրենքում լրացումներ և փոփոխություններ կատարելու մասին» Հայաստանի Հանրապետության օրենքի նախագիծը ՀՀ կառավարության նախնական նիստում քննարկելը կատարել համապատասխան փոփոխություն՝ Օրենքի 13-րդ հոդվածի 1-ին մասում ներառելով նաև ծառայությունների մատուցման ոլորտը: | Ընդունվել է։ | Կատարվել է համապատասխան փոփոխոււթյուն։ |
| 16․ | ՀՀ վարչապետի աշխատակազմի տեսչական մարմինների աշխատանքների համակարգման գրասենյակի  № 02/16.6/46771-2020 առ 2020-10-14 եզրակացություն | Նախագծի 6-րդ հոդվածով նախատեսվում է, որ Հայաստանի Հանրապետության **օրենսդրական չափագիտական հսկողության ենթակա չափման միջոցների ներմուծման,** ներմուծող կազմակերպության, չափման միջոցի ծագման և արտահանման երկրի վերաբերյալտեղեկատվությունը վերադաս մաքսային մարմնի կողմից տրամադրվում է չափագիտության լիազոր մարմնին՝ ***ՀՀ*** ***էկոնոմիկայի նախարարությանը***, Հայաստանի Հանրապետության կառավարության սահմանած կարգով:  ՀՀ վարչապետի աշխատակազմի տեսչական մարմինների համակարգման գրասենյակի (այսուհետ՝ Գրասենյակ) կողմից առաջարկել է նշված կետը խմբագրել՝ սահմանելով, որ վերադաս մաքսային մարմինը պահանջվող տեղեկատվությունը տրամադրում է վերահսկողություն իրականացնող տեսչական մարմնին և Չափագիտական ազգային մարմնին՝ հաշվի առնելով այն հանգամանքը, որ նշված տեղեկատվությունը օգտագործվում է վերջիններիս կողմից իրենց գործառույթների պատշաճ իրականացման համար:  Առաջարկությունը ՀՀ էկոնոմիկայի նախարարության կողմից մերժվել է՝ հիմնավորելով, որ ՀՀ էկոնոմիկայի նախարարի 2020 թվականի հունվարի 31-ի N 129-Ա հրամանով կարգավորվում է ներմուծված չափման միջոցների վերաբերյալ տեղեկատվությունը ՀՀ էկոնոմիկայի նախարարության կողմից սահմանված ժամկետում Շուկայի վերահսկողության տեսչական մարմնին և «Ստանդարտացման և Չափագիտության ազգային մարմին» ՓԲԸ-ին տրամադրելու գործընթացը:  Հաշվի առնելով այն հանգամանքը, որ պահանջվող տեղեկությունը հանդիսանում է հարկային գաղտնիք, իսկ համաձայն ՀՀ Հարկային օրենսգրքի 35-րդ հոդվածի 1-ին մասի 9-րդ կետի՝ հարկային մարմինը պարտավոր է պահպանել հարկային գաղտնիքը՝ հարկային գաղտնիք համարվող տեղեկատվությունը օրենքով սահմանված դեպքերում Հայաստանի Հանրապետության կառավարության կողմից սահմանված կարգով տրամադրելով այդ տեղեկությունների օգտագործմամբ աշխատանքներ կատարելու իրավասություն ունեցող պետական մարմիններին՝ անհրաժեշտ է օրենքով սահմանել վերադաս մաքսային մարմնի կողմից ՀՀ շուկայի վերահսկողության տեսչական մարմնին և բոլոր այլ պետական մարմիններին պահանջվող տեղեկատվության տրամադրումը, որոնց կողմից նախատեսվում է հետագայում տվյալ տեղեկատվության օգտագործմամբ աշխատանքների կատարումը, ինչպես նաև վերանայել ՀՀ էկոնոմիկայի նախարարի 2020 թվականի հունվարի 31-ի N 129-Ա հրամանով այլ պետական մարմինների՝ մասնավորապես ՀՀ շուկայի վերահսկողության տեսչական մարմնի հետ հարկային գաղտնիք համարվող տեղեկատվության փոխանակման հարցը: | Ընդունվել է։ | Կատարվել է փոփոխություն։ Համապատասխան փոփոխության արդյունքում նախատեսվում է վերանայել նաև ՀՀ էկոնոմիկայի նախարարի 2020 թվականի հունվարի 31-ի N 129-Ա հրամանը։ |
| 17․ | ՀՀ վարչապետի աշխատակազմի տեսչական մարմինների աշխատանքների համակարգման գրասենյակ  № 48/50.4/49630-2020 առ 2020-11-17 | Առաջարկություններ և առարկություններ չկան։ |  |  |
|  |  |  |  |  |